《送客归江州》
明代·林鸿

悠悠草色醉离樽，送子东归欲断魂。洛社分携孤剑去，浔阳耆旧几家存。

湓江浪白潮通海，楚地山青柳在门。若见别来相识问，风波此日不堪论。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。